74. ΝΟΜΟΣ υπ' αριθ. 622 της 15/20 Ιουν. 1977 (ΦΕΚ Α' 171) Περί εισπράξεως υπό του Δημοσίου Ταμείου των δια την έκδοσιν οικοδομικών αδειών καταβαλλομένων φόρων, τελών, εισφορών και κρατήσεων και ρυθμίσεως συναφών θεμάτων. Άρθρ.1.-«1.Οι καταβαλλόμενοι για την έκδοση των οικοδομικών αδειών πάσης φύσεως φόροι, τέλη, εισφορές και κρατήσεις υπέρ του δημοσίου ή οιουδήποτε τρίτου, πλην της αμοιβής μελέτης μηχανικών και των εισφορών υπέρ του ΙΚΑ, του ειδικού λογαριασμού δώρων εργατοτεχνιτών οικοδόμων και του Ταμείου Επικουρικής Ασφαλίσεως Εργατοτεχνιτών Δομικών και Ξυλουργικών Εργασιών, εισπράττονται από το δημόσιο και αποδίδονται στους δικαιούχους. Ο τρόπος είσπραξης και απόδοσης, όπως και κάθε άλλη αναγκαία λεπτομέρεια καθορίζονται με κοινές αποφάσεις των Υπουργών Οικονομικών και Δημοσίων Έργων». Η παρ. 1 τροποποιήθηκε ως άνω από την παρ. 3 άρθρ. 20 Νόμ. 1469/1984 (ΦΕΚ Α' 111), (τόμ. 15ΒΙ, σελ. 70,851). 2.Δι' εκάστην οικοδομικήν άδειαν καταβάλλεται υπό του ιδιοκτήτου παράβολον υπέρ του Δημοσίου συγκείμενον εκ ποσοστού 0,5% επί του συνολικού ποσού των πάσης φύσεως κρατήσεων, τελών και εισφορών πλην των υπέρ του Δημοσίου τοιούτων, μη δυνάμενον εις πάσαν περίπτωσιν να υπερβή τας 1.000 δραχμάς. Άρθρ.2.-1.Η υπό της παρ. 3 του άρθρ. 2 του ΚΗ/1947 Ψηφίσματος «περί παροχής διευκολύνσεων δια την υπό των ιδιωτών ανοικοδόμησιν» προβλεπομένη κράτησις, καταβληθείσα δια την έκδοσιν οικοδομικής αδείας ισχύει μέχρι πέρατος των οικοδομικών εργασιών δι' ας αύτη κατεβλήθη ανεξαρτήτως των τυχόν δι' οιονδήποτε λόγον, αναθεωρήσεων της αδείας. Εάν κατά την αναθεώ(Αντί για τη σελ. 294,383(α) Σελ. 294,383(β) Τεύχος Ζ63-Σελ. 69 Σχέδια Πόλεων 23.Δ.α.73-74 ρησιν της οικοδομικής αδείας προκύψη αύξησις της προϋπολογιζόμενης αξίας των οικοδομικών εργασιών καταβάλλεται συμπληρωματική κράτησις εφαρμοζομένων αναλόγως των διατάξεων του άρθρ. 4 του Ν.Δ. 3879/1958 «περί συμπληρώσεως των «περί σχεδίων των πόλεων διατάξεων κλπ.». 2. Η διάταξις της προηγουμένης παραγράφου ισχύει και δια τας μέχρι της ισχύος του παρόντος αναθεωρήσεις οικοδομικών αδειών, τυχόν όμως καταβληθείσαι μέχρι σήμερον τοιαύται κρατήσεις δι' αναθέωρησιν αδείας δεν επιστρέφονται. Άρθρ.3.-Η κατά την περιπτ. γ' της παρ. 3 του άρθρ. 4 του Ν.Δ. 3879/1958 «περί συμπληρώσεως των περί σχεδίων πόλεων διατάξεων κλπ.» κράτησις του ΚΗ'/1947 Ψηφίσματος η είσπραξις της οποίας παρετάθη μέχρι 31 Δεκ. 1979 δια του Νόμ. 478/1976 «περί παρατάσεως της ισχύος της διατάξεως της παρ. 3 του άρθρ. 2 του ΚΗ'/1947 Ψηφίσματος» επιβάλλεται εφεξής και επί οικοδομών ανεγειρομένων εις λοιπάς πόλεις, χωρία, οικισμούς ή λοιπάς περιοχάς της Χώρας εκτός ή εντός οικισμών, απαλλασσομένων μόνον των αδειών, αι οποίαι αφορούν εις την ανέγερσιν οικοδομών αι οποίαι:α)προορίζονται δια μόνιμον κατοικίαν των εγκατεστημένων μονίμως εις περιοχάς πληθυσμού κάτω των 5.000 κατοίκων ή δια βοηθητικούς μέχρι 1.000μ 3 αγροτικούς χώρους ή δι' αποθήκας γεωργικών συνεταιρισμών ή β)ανεγείρονται εις σεισμοπλήκτους ή εν γένει θεομηνιοπλήκτους περιοχάς βάσει ειδικών στεγαστικών προγραμμάτων. Αι λεπτομέρειαι εφαρμογής του παρόντος ρυθμίζονται δι' αποφάσεως του Υπουργού Δημοσίων Έργων. Άρθρ.4.-1.(Αντικαθίσταται η παρ. 6 του άρθρ. 79 του υπ' αριθ. 8/1973 Ν.Δ/τος «περί Γενικού Οικοδομικού Κανονισμού»). 2.Ο καθορισμός εντός η εκτός εγκεκριμένου σχεδίου πόλεως, των χώρων των προοριζομένων δια την ανέγερσιν σχολικών κτιρίων Δημοσίας Εκπαιδεύσεως πάσης βαθμίδος, πλην ανωτάτης, γίνεται δι' αποφάσεως του Υπουργού Δημοσίων Έργων μετά γνώμην του Συμβουλίου Δημ. Έργων, κατ’ εξαίρεσιν των κειμένων σχετικών πολεοδομικών διατάξεων. Άρθρ.5.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Σελ. 294,384(β) Τεύχος Ζ63-Σελ. 70